നോറി,ബഡോസ ചാമ്ബ്യന്മാര് കാലിഫോര്ണിയ: ഇന്ത്യന് വെല്സ് ടെന്നീസില് പുരുഷ കിരീടം ചൂടി ബ്രിട്ടന്റെ കാമറൂണ് നോറിയും വനിതാ ചാമ്ബ്യനായി സ്പെയ്നിന്റെ പൗല ബഡോസയും. ഫൈനലില് നോറി ജോര്ജിയയുടെ നിക്കോളാസ് ബാസിലാഷ്വിലിയെയും പൗല ബഡോസ ബെലറൂസിന്റെ വിക്ടോറിയ അസരങ്കയെയുമാണ് തകര്ത്തത്. ഇരുതാരങ്ങളുടെയും ആദ്യ ഇന്ത്യന് വെല്സ് കിരീടമാണിത്. പുരുഷ ഫൈനലില് മൂന്ന് സെറ്റ് നീണ്ട ആവേശപ്പോരാട്ടത്തിനൊടുവിലാണ് നോറി ബാസിലാഷ്വിലിയെ മറികടന്നത്. സ്കോര്: 36, 64, 61. ഈ വിജയത്തോടെ ഇന്ത്യന് വെല്സ് കിരീടം നേടുന്ന ആദ്യ ബ്രിട്ടീഷ് താരം എന്ന നേട്ടം നോറി സ്വന്തം പേരില് എഴുതിച്ചേര്ത്തു. 76, 26, 76 എന്ന സ്കോറിനാണ് പൗല ബഡോസ വിജയം നേടിയത്. ഒന്നും മൂന്നും സെറ്റുകള് ടൈബ്രേക്കറിലൂടെ നേടിയാണ് അസരങ്കയെ അട്ടിമറിച്ചത്.